"Copiii se agață de mine, în timp ce câinii scormonesc în morminte". Mărturii teribile din Rafah, unde oamenii s-au refugiat în cimitir
Există vreun cuvânt care să exprime ce simte un copil știind că la doar câțiva metri distanță de el, animalele târăsc un cadavru dintr-un mormânt? Este greu de imaginat ce simt copiii din Rafah, scrie BBC într-un reportaj cu detalii tulburătoare despre ororile din orașul palestinian bombardat, unde unii refugiați au corturile chiar în cimitir.